== Historie ==
Leonardo da Vinci var begyndt at arbejde på et portræt af Lisa del Giocondo, modellen af Mona Lisa, i oktober 1503. Det antages af nogle, at Mona Lisa blev begyndt i 1503 eller 1504 i Firenze. Skønt Musée du Louvre siger, at det "uden tvivl blev malet mellem 1503 og 1506", siger kunsthistorikeren Martin Kemp, at der er nogle vanskeligheder med at bekræfte datoer med sikkerhed. Derudover er mange Leonardo-eksperter, såsom Carlo Pedretti og Alessandro Vezzosi, af den opfattelse, at maleriet er karakteristisk for Leonardos stil i de sidste år af hans liv, efter 1513. Andre akademikere hævder, at i betragtning af den historiske dokumentation, ville Leonardo have malet værket fra 1513. Ifølge Vasari, "efter at han havde dvælede over det fire år, efterlod [han] det uafsluttet". I 1516 blev Leonardo opfordret af kong Frans 1. af Frankrig til at arbejde på [[Clos Lucé]] nær Château d'Amboise (Slottet i Amboise); det antages, at han tog Mona Lisa med sig og fortsatte med at arbejde på den, efter at han flyttede til Frankrig. Kunsthistoriker Carmen C. Bambach har konkluderet, at Leonardo sandsynligvis fortsatte med at raffinere værket indtil 1516 eller 1517. Leonardos højre hånd var lammet omkring 1517, hvilket kan være årsagen til han lod Mona Lisa være uafsluttet.
Kunst Maleri Kultur